open-index/open-wikipedia-markdown huggingface dataset:
Moses Mabhidastadion

Die **Moses Mabhidastadion** is 'n stadion in Durban, Suid-Afrika, wat na Moses Mabhida, 'n voormalige sekretaris van die Suid-Afrikaanse Kommunistiese Party, genoem is. Dit is deur die multinasionale Amerikaanse ingenieursonderneming AECOM ontwerp.

Dit was een van die gasheerstadions vir die FIFA Sokker-Wêreldbekertoernooi in 2010. Die stadion het tydens die Sokker-Wêreldbeker 'n kapasiteit van 62&nbsp;760 gehad. Die stadion is aangrensend aan die Kings Park-stadion, in die Kings Park-sportkompleks, en die Durban-straatbaan wat gebruik was vir die A1 GP Wêreldbeker van motorsport. Dit sluit in 'n aangrensende binnehuisarena, sokkermuseum, sportinstituut, en 'n treinstasie.

## Fotogalery 

Lêer:Two Stadiums FoxyCoxy.jpg|Lugbeeld van die Kings Park-sportkompleks in 2009, links die Moses Mabhida-stadion onder konstruksie en regs die Kings Park-stadion
Lêer:FIFA World Cup 2010 Netherlands Japan.jpg|Sokkerwedstryd tussen Nederland en Japan tydens die 2010 FIFA Wêreldbeker.
Lêer:Moses Mabhida Stadium during 2013 Africa Cup of Nations-2013-01-23 RSA vs ANG.JPG|Suid-Afrika teen Angola, Afrikanasiesbeker 2013.

## Wedstryde 
### FIFA Sokker-Wêreldbekertoernooi in 2010 
### Afrikanasiesbeker 2013 
### Krieket 
duimnael|Die Moses Mabhidastadion tydens konstruksie in 2008

## Sien ook 
* Lys van stadions in Suid-Afrika

## Verwysings 
## Eksterne skakels
Sirdarja

Die **Sirdarja** of **Sirdarjo** (Russies: Сырдарья, Persies: سيردريا; Tadjik: Сирдарё; Kasaks: Сырдария; Arabies: سيحون; Oesbekies: *Sirdaryo*) is 'n rivier in Sentraal-Asië. Dit is ook uit die oudheid bekend as die **Jaxartes** weens die antieke Griekse naam **Ιαξάρτης**, wat afgelei is van die Oud-Persiese naam *Jakhsja Arta* ("Groot Pêrelagtige"), 'n verwysing na die kleur van die rivier se water. In Middeleeuse Islamitiese geskrifte is dit telkens bekend as die Sajhoen (سيحون) – wat naamlik een van die vier riviere van die Paradys is. (Net so was die Amoedarja bekend as die Jajhoen, een van die ander riviere).

Die moderne naam is Persies, en alhoewel reeds lank so bekend in die Ooste, is dit van redelik onlangse gebruik in Westerse geskrifte; voor die 20ste eeu was slegs wisselvorme van die antieke Griekse naam algemeen bekend. Dit was die noordoostelike grens van Alexander die Grote se verowerings. Griekse historici het beweer dat Alexander in 329 v.C. hier die stad Alexandria Eschate (letterlik "Alexandrië die Verste") as 'n permanente garnisoen gevestig het. Die stad is tans bekend as Choedjand. In werklikheid het hy slegs die stad Kyropolis hernoem (en miskien vergroot), aangesien die stad reeds twee eeue tevore deur koning Kores die Grote van Persië gestig is.

Die rivier ontspring uit twee hoofstrome in die Tiensjanbergreeks (die antieke Berg Imeon) in Kirgisië en Oos-Oesbekistan — die Narin- en die Karadarja — en vloei sowat 2&nbsp;212&nbsp;km deur Wes- en Noordwes-Oesbekistan en Suid-Kasakstan na die oorblywende Aralmeer. Die Sirdarja se opvanggebied is meer as 800&nbsp;000&nbsp;km² groot, maar slegs sowat 200&nbsp;000&nbsp;km² dra die oorgrote volume by tot die opvangs. Die jaarlikse vloei is 'n baie beskeie 37&nbsp;km³ per jaar — net die helfte soveel as die vloei van die susterrivier, die Amoedarja.

Uit die Sirdarja word die vrugbaarste katoenproduserende streek in die hele Sentraal-Asië besproei, en dit verskaf ook water aan die dorpe Kokand, Choedjand, Kizilorda in Turkestan.

'n Uitgebreide kanaalstelsel, waarvan vele in die 18de eeu gebou is deur die Oesbekse Khanaat van Kokand, deurloop die rivier se omliggende streke. Massiewe uitbreidings aan die besproeiingkanaalstelsel tydens die Sowjet-tydperk om die katoenvelde te besproei het ekologiese skade aan die area aangerig, sodat die rivier opgedroog het lank voor dit die Aralmeer bereik. Die gevolg is dat die see tot 'n breukdeel van sy voormalige grootte gekrimp het. Met miljoene mense wat tans hierdie katoenstreke bewoon, is dit onduidelik hoe hierdie situasie reggestel kan word.

## Nota 
*Darja* beteken rivier, en "-darjarivier" sou dan 'n toutologie wees.

## Sien ook 
* Amoedarja
* Berg Imeon

## Eksterne skakels 
*  
* Livius.org: Jaxartes
Federale distrikte van Rusland

duimnael|350px|
Die nege **federale distrikte** (Russies: федера́льные округа́, *federalnije okroega*) is ’n indeling van die federale deelgebiede van Rusland om administrasie te vergemaklik. Elke distrik bestaan uit verskeie federale deelgebiede en elk het ’n presidensiële afgevaardigde.

Die voormalige Russiese president Wladimir Poetin het die federale distrikte in Mei 2000 gestig as deel van ’n groter program om federale mag te versprei. Daar was aanvanklik sewe distrikte, maar op 19 Januarie 2010 het die agtste een, die Federale Distrik Noord-Kaukasus, ontstaan uit die Suidelike Federale Distrik en op 21 Maart 2014 is die Federale Distrik Krim gestig ná die betwiste anneksasie van die Krim deur Rusland.

Vir ekonomiese en statistieke doeleindes word die federale deelgebiede ook gegroepeer in twaalf ekonomiese distrikte, wat ’n aparte indeling is.

## Lys en samestelling van die federale distrikte 
Hier volg ’n lys van die federale distrikte met hulle deelgebiede.

* Sentrale (Центральный, *Tsentralni*)
# Belgorod-oblast
# Brjansk-oblast
# Iwanowo-oblast
# Jaroslawl-oblast
# Kaloega-oblast
# Koersk-oblast
# Kostroma-oblast
# Lipetsk-oblast
# Federale stad Moskou
# Moskou-oblast
# Orjol-oblast
# Rjazan-oblast
# Smolensk-oblast
# Tambof-oblast
# Toela-oblast
# Twer-oblast
# Wladimir-oblast
# Woronezj-oblast
* Suidelike (Южный, *Joezjni*)
# Adigea
# Astrachan-oblast
# Kalmikië
# Krasnodar-krai
# Rostof-oblast
# Wolgograd-oblast
* Noordwestelike (Северо-Западный, *Sewero-Zapadni*)
# Archangelsk-oblast
# Nenetsië
# Kaliningrad-oblast
# Karelië
# Komi
# Leningrad-oblast
# Moermansk-oblast
# Nowgorod-oblast
# Pskof-oblast
# Federale stad Sint Petersburg
# Wologda-oblast
* Verre-Oosterse (Дальневосточный, *Dalnewostotsjni*)
# Amoer-oblast
# Chabarofsk-krai
# Sacha (Jakoetië)
# Joodse Outonome Oblast
# Kamtsjatka-krai
# Magadan-oblast
# Primorski-krai
# Sachalin-oblast
# Tsjoekotka
* Siberiese (Сибирский, *Sibirski*)
# Republiek van Altai
# Altai-krai
# Boerjatië
# Chakassië
# Irkoetsk-oblast
# Kemerowo-oblast
# Krasnojarsk-krai
# Nowosibirsk-oblast
# Omsk-oblast
# Tiwa
# Tomsk-oblast
# Zabaikalski-krai
* Oeral (Уральский, *Oeralski*)
# Chanto-Mansië
# Jamalië
# Koergan-oblast
# Swerdlofsk-oblast
# Tjoemen-oblast
# Tsjeljabinsk-oblast
* Wolga (Поволжский, *Powolzjski* – die tradisionele naam, wat beteken "die gebied aan die Wolga-rivier")
# Basjkortostan
# Kirof-oblast
# Mari El
# Mordowië
# Nizjni Nowgorod-oblast
# Oedmoertië
# Oeljanofsk-oblast
# Orenburg-oblast
# Penza-oblast
# Perm-krai
# Samara-oblast
# Saratof-oblast
# Tartarstan
# Tsjoewasjië
* Noord-Kaukasus  (Северо-Кавказский, *Sewero-Kafkazski*)
# Dagestan
# Ingoesjetië
# Kabardino-Balkarië
# Karatsjai-Tsjerkessië
# Noord-Ossetië
# Stawropol-krai
# Tsjetsjnië
* Krim (Крымский, *Krimski*)
# Republiek Krim
# Sewastopol

## Sien ook 
* Ekonomiese distrikte van Rusland

## Verwysings 
* *Hierdie artikel is merendeels vertaal vanaf die Engelse Wikipedia*
Cabinda (stad)

**Cabinda** (ook **Tchowa**, **Tchiowa** of **Tsiowa**) is die hoofstad en grootste stad van die provinsie Cabinda, 'n eksklawe van Angola tussen die Republiek van die Kongo een die Demokratiese Republiek van die Kongo. Die stad het 'n bevolking van sowat 186&nbsp;000 in 2006 gehad en het 'n oppervlakte van 1&nbsp;823 km². Die stad is op 1 Februarie 1885 deur Portugese as hawe vir die verskeping van slawe gestig.

## Ligging 
Die stad is 'n noordelike eksklawe van Angola en word omring deur die Demokratiese Republiek van die Kongo en die Republiek van die Kongo; aan die weskus lê die Atlantiese Oseaan. Die afstand na die Kongorivier, wat die grens met die res van Angola vorm, is 70 km. Daar heers 'n tropiese savanne klimaat. Die gemiddelde maksimum dagtemperatuur wissel van 26° C in Julie en Augustus tot 31° C in Februarie en Maart. Die gemiddelde reënval is 670 mm per jaar, met feitlik geen reën in die maande Junie tot September nie. 

## Geskiedenis 
Die Portugese seevaarder Diogo Cão het hierheen gekom as die eerste Europese amptenaar in sy tweede reis (1485–1486). Met behulp van verdrae met regeerders van die Koninkryk van die Kongo kon Portugal die beslaglegging deur ander Europese lande voorkom.

Van die 1850's tot die 1880's het walvisjagters uit die Verenigde State gereeld die Cabinda-baai besoek, waar hulle tussen Augustus en Oktober hoofsaaklik bultrugwalvisse gejag het. Afrika handelaars het voorrade en brandhout aan hulle verkoop. Na die beëindiging van die slawehandel rondom 1863 het inwoners van die baai werk gesoek in die walvisjag-bedryf.

Die stad Cabinda is deur die Portugese gestig, hoofsaaklik vir die versending van slawe. Die koninkryk Ngoyo het hoofsaaklik op die slawehandel met Portugal staatgemaak. Die verval van die Ryk het gelei tot die Verdrag van Simulambuco (1885), waarin Ngoyo hom aan Portugal onderwerp het vir beskerming. Dit het verhoed dat hulle deur België opgeneem en in die Belgiese Kongo opgeneem is. België kon toegang tot die Atlantiese Oseaan langs die Kongorivier afdwing en het daardeur Cabinda van Angola te skei.

In Mei 1956 word Cabinda opgegradeer van die klein stad *(Vila*) na die stad (*Cidade*).

## Verwysings 
## Eksterne skakels 
* Amptelike tuisblad  (Portugees)
Cabinda

**Cabinda** kan na een van die volgende verwys:

* Cabinda (provinsie), 'n eksklave van Angola.
* Cabinda (stad), die hoofstad van die provinsie Cabinda.
Herodotos

**Herodotos** van Halikarnassos (Grieks: **Ἡρόδοτος Ἁλικαρνᾱσσεύς**, oftewel *Hēródotos Halikarnāsseús*) was 'n Griekse historikus van die 5de eeu v.C. (omstreeks 484 v.C. – omstreeks 425 v.C.) wat beskou word as die "Vader van Geskiedenis" as vakgebied in die Westerse kultuur. Hy was die eerste historikus sover bekend wat sy materiaal stelselmatig versamel het, die akkuraatheid daarvan tot 'n mate getoets het en dit op 'n goed geordende en lewendige manier aangebied het. Hy is byna uitsluitlik bekend vir sy bundel *Die Geskiedenisse*, 'n verslag van sy "ondersoeke" (Grieks: ἱστορίαι, 'n woord wat in Latyn oorgeneem is en die hedendaagse betekenis van "geskiedenis" aangeneem het) na die oorsake van die Grieks-Persiese oorloë wat plaasgevind het in 490 en 480-479 v.C. Hy het hom veral onderskei deurdat hy gebeure wat andersins kwalik gedokumenteer sou wees, in 'n vertellende trant weergegee het; maar ook weens sy dikwels omslagtige beskrywings van die verskillende plekke en volke wat hy tydens sy wye omswerwinge in die lande aan die Middellandse en Swartsee teëgekom het. Alhoewel sommige van sy stories nie volkome akkuraat was nie, het hy beweer dat hy slegs weergegee het wat aan hom vertel is.

## Nota
Vlag van Zambië

Die **nasionale vlag van Zambië** is op 24 Oktober 1959 amptelik in gebruik geneem. Die vlag vertoon ’n groen baan met ’n gou adelaar bo-aan die wapperkant en drie vertikale bane in (van die vlagpaalkant) rooi, swart en oranje aan die wapperkant van die vlag.

## Simboliek 
Die groen kleur op die vlag stel die land se vrugbare grond voor, die rooi stel die bloed voor wat gevloei het in die stryd om vryheid, swart stel die bevolking van Zambië voor en oranje stel die land se koperhulpbronne voor, wat ’n belangrike deel van die Zambiese ekonomie is. Die adelaar bo die drie vertikale bane simboliseer die hoop van die Zambiese volk.

## Ontwerp 
Die vlag het ’n ongewone ontwerp met die onderskeidende tekens wat aan die wapperkant van die vlag is (waar so te sê elke ander nasionale vlag s’n aan die vlagpaalkant of in die skildhoek is). Die vlag is deur die Zambiër, Gabrielle Ellison ontwerp.

350px|senter|Konstruksietekening

### Kleure 
duimnael|Die vlag van Zambië volgens die korrekte Pantonekleure
Die kleurskema word hieronder gelys:

## Geskiedenis 
Tot 1939 is die vlag van die Verenigde Koninkryk ook gebruik as die vlag vir Zambië. In 1939 is daar egter begin om van ’n blou Britse vaandel gebruik te maak waarop die Britse vlag in die skildhoek was en die wapenskild van Zambië op die wapperkant. In 1953 is die vaandel gewysig met ’n ander wapenskild op die wapperkant omdat Noord-Rhodesië saam met Njassaland in ’n Federasie getree het. Met die verkryging van onafhanklikheid in 1964 het Zambië ’n nuwe naam en vlag gekry en in 1996 is klein wysigings (die skakering van groen) aangebring.

Lêer:Flag of the United Kingdom.svg|  Britse vlag, 1923 tot 1939
Lêer:Flag of Northern Rhodesia (1939–1964).svg|  Noord-Rhodesië, 1939 tot 1953
Lêer:Flag of the Federation of Rhodesia and Nyasaland (1953–1963).svg|  Federasie van Rhodesië en Njassaland, 1953 tot 1964
Lêer:Old Flag of Zambia.svg|  Zambië, 1964 tot 1996

## Ander vlae 

Lêer:Flag of Zambia Police.png| Vlag van die Zambiese polisie
Lêer:Flag of the President of Zambia.svg| Vlag van die Zambiese President
Lêer:Civil Air Ensign of Zambia.svg| Vaandel van die Zambiese Burgerlugvaart

## Sien ook 
## Verwysings 
## Eksterne skakels 
*  Zambië by *Flags of the World*.
*
V.

***V.*** is die debuutroman van Thomas Pynchon wat in 1963 gepubliseer is. Dit beskryf die dade van ’n ontslane  matroos van die Amerikaanse Vloot met die naam Benny Profane, sy kontak in New York met ’n groep pseudo-boheemse kunstenaars en aanhangers wat as die Whole Sick Crew bekend staan, en die poging van ’n reisiger, Herbert Stencil, om die geheimsinnige entiteit te identifiseer wat hy slegs as "V." ken. Dit is benoem vir die Amerikaanse National Book Award.
Australiëdag

duimnael|Australiëdag vieringe te Sydney-hawe

**Australiëdag** is die amptelike nasionale dag van Australië. Dit word jaarliks op 26 Januarie gevier en herdenk die aankoms van die Eerste Vloot te Sydney Cove in 1788.

Australiëdag is 'n amptelike openbare vakansiedag in al die deelstate en gebiede van Australië. Die toekenning van die Orde van Australië en die Australiër van die Jaar word gewoonlik op hierdie dag gedoen en gaan ook gepaard met 'n rede deur die Eerste Minister van Australië.

Alhoewel die dag eers 'n eeu later as Australiëdag bekend sou staan, is daar vieringe op die 26ste Januarie opgeteken wat tot 1808. Lachlan Macquarie het die eerste amptelike vieringe van die totstandkoming van Nieu-Suid-Wallis gehou in 1818 op hierdie dag. In 2004 het 'n beraamde 7,5 miljoen mense Australiëdag vieringe dwarsoor Australië bygewoon. Daar word ook oral in Australië burgerskap seremonies gehou vir nuwe Australiërs op hierdie dag.

## Verwysings
Krasnodar-krai

**Krasnodar-krai** (Russies: Краснода́рский край, *Krasnodarski krai*) is ’n deelgebied van Rusland. Dit lê in die Suidelike Federale Distrik en die hoofstad is Krasnodar. Volgens die Russiese sensus van 2010 het die krai ’n bevolking van 5&nbsp;226&nbsp;647 Dié ooreenkoms is op 12&nbsp;April 2002 afgeskaf.

## Geografie 
duimnael|220px|’n Heuwelagtige toneel naby Gorjatsji Kljoetsj
duimnael|220px|Moerassipresse naby Soekko.
Krasnodar-krai beslaan die westelike deel van die Voor-Kaukasus en ’n deel van die noordelike hange van die hoof-Kaukasus. Dit grens, regsom vanaf die weste, aan die Oekraïne, waarvan dit geskei word deur die Kertsj-straat en die See van Azof; Rostof-oblast, Stawropol-krai en Karatsjai-Tsjerkessië, en Georgië se wegbreek-republiek Abchasië. 

Krasnodar-krai se suidelike grens word gevorm deur Rusland se Swartsee-kus, met die belangrikste hawe (Noworossijisk) en vakansieoord (Sotsji) in dié deel van die land.

Geografies word die krai deur die Koebanrivier in twee dele verdeel: Die suidelike derde, histories bekend as Tsjerkessië, lê in die submediterreense Krimwoudkompleks-ekostreek. Die noordelike twee derdes lê op die Ponticsteppe. Die grootste meer is die Abraoe in die wynstreek Abraoe-Djoerso.

## Demografie 
Die bevolking (5&nbsp;226&nbsp;647 volgens die 2010-sensus) is gekonsentreer in die Koebanstroomgebied, wat tradisioneel Kosakgrondgebied was. Die Koeban-Kosakke word steeds beskou as ’n belangrike minderheid in die streek. Ander etniese groepe sluit in Armeniërs en Oekraïners en talle kleineres. 

Volgens die 2010-sensus was daar 33 etniese groepe van meer as 2&nbsp;000 elk en dit maak dit een van die veelrassigste deelgebiede in Rusland.

### Stede en dorpe
## Verwysings 
## Skakels
Rolroer

duimnael

'n **Rolroer** is 'n oppervlak wat met 'n skarnier aan die afstroomkant van 'n vliegtuigvlerk vasgeheg is.  'n Vliegtuig se twee rolroere word tipies aanmekaar verbind op so 'n wyse dat as die een styg die ander een daal.  Die dalende rolroer verhoog die stukrag op daardie vlerk en die stygende roer verlaag die stukrag op die ander vlerk, wat dan 'n rolmoment rondom die vliegtuig se longitudinale as tot gevolg het.

## Verwysings 
## Eksterne skakels 
*
Reivilo

**Reivilo** is 'n klein dorp, 100&nbsp;km suidwes van Vryburg, in die Noordwesprovinsie van Suid-Afrika. Die dorp was 'n belangrike sentrum van sink- en loodmynbou. Die R371 en die R372-streeksroetes gaan deur die dorp.

## Geskiedenis 
Die dorpie het as 'n NG Kerkgemeente begin wat in 1883 gestig is. Die oorspronklike naam was Cathcart-Wes wat in 1890 na Klein Boetsap verander is na aanleiding van die Klein-Boetsaprivier wat 30&nbsp;km suid van die dorp vloei. In 1917 is die plaas Bruitjieshoogte deur die kerk gekoop en in erwe opgemeet. Die naam is tien jaar later verander na Reivilo. Die naam is afgelei van ds A.J. Olivier; sy van verkeerd om geskryf.

## Distrik 
Bees- en suiwelboerdery is die hoof ekonomiese aktiwiteite. Die dorp het ook 'n groot kaasfabriek gehad.

## Sien ook 
* NG gemeente Reivilo
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika. Eric Rosenthal. 1967
Skildery

[duimnael|Die *[Mona Lisa* van Leonardo da Vinci word beskou as een van die bekendste skilderye ter wêreld.]]
'n **Skildery** verwys na kunswerk wat geskep word deur verf, of 'n ander kleurstof, op 'n agtergrond te smeer. Verskeie materiale word gebruik vir die agtergrond, onder meer papier, mure, hout, klei, en beton. Sommige moderne skildery bevat nie-tradisionele materiale soos sand, klei en stukkies papier.
Gonger

Die term **Gonger** verwys in die volksgeloof van die Noord-Friese eilande Sylt en Amrum (deelstaat Sleeswyk-Holstein, Duitsland) na 'n soort poltergees. 

Volgens ou verhale vind "onskuldige moordslagoffers" net soos mense, wat grondstene verplaas en land omgeploeg of verwoes het, geen rus in dood en graf nie. Daarnaas keer ook godslasteraars, selfmoordenaars en mense wat hulself vervloek het, as Gongers terug.

Indien 'n seeman op see sterf, keer hy as Gonger terug om sy familie van sy dood in kennis te stel. Hiervoor verrys hy snags in die klere, wat hy op die tydstip van sy afsterwe gedra het, uit sy graf op see en bring 'n besoek aan die huis van sy nakomelinge. Hier blus hy die lig, lê homself op die kombers van 'n slapende en laat 'n spoor van soutwater agter. Hy doen dit oor en oor totdat familielede van die derde en vierde generasie hulle aan hom en sy afsterwe herinner.

Hugo Wolfgang Philipp het die volksverhale oor Gongers in die 1930's in sy toneelstuk *Der Gonger kommt* verwerk. In 2008 en 2009 is twee televisiefilms (*Gonger - Das Böse vergisst nie* en *Gonger 2 - Das Böse kehrt zurück*) vervaardig en later ook as DVD-rolprente vrygestel.

## Bronliteratuur 
* Karl Müllenhoff (red.): *Sagen, Märchen und Lieder der Herzogthümer Schleswig, Holstein und Lauenburg*, 1845. Hoofstuk CCLI, *Die Gongers*.

## Verwysings 
## Eksterne skakels 
* *www.geister-und-gespenster.de: Die ertrunkenen Wiedergänger - Die Geister auf Sylt*
* *Grenzwissenschaft aktuell: Gongers - Hintergründe zum TV-Mystery Movie*
Perm-krai

**Perm-krai** (Russies: Пе́рмский край, *Permski krai*) is ’n deelgebied van Rusland wat op 1 Desember 2005 tot stand gekom het ná die samesmelting van **Perm-oblast** en die outonome okroeg **Komi-Permjak**. Dit lê in die Wolga- Federale Distrik en die hoofstad is Perm.

Komi-Permjak het sy outonome status en eie begroting behou tydens die oorgangstydperk van 2006 tot 2008. Die oorgangsfase is deels ingestel omdat Komi-Permjak baie afhanklik was van federale subsidies en ’n skielike beëindiging daarvan sou sy ekonomie kwaai geskaad het.

## Geografie 
Perm-krai is in die ooste van die Oos-Europese Vlakte en aan die westelike hange van die Oeralgebergte geleë. Altesaam 99,8% van sy grondgebied lê in Europa en net 0,2% in Asië.

Die krai grens in die noorde aan die Republiek Komi, in die noordweste aan Kirof-oblast, in die suidweste aan Oedmoertië, in die suide aan Basjkortostan en in die ooste aan Swerdlofsk-oblast.

Die gebied se grense is langer as 2&nbsp;200&nbsp;km. Die hoogste punt is berg Toelimski Kamen (1&nbsp;496&nbsp;m).

Daar is meer as 29&nbsp;000 riviere in Perm-krai. Hulle behoort tot die stroomgebied van die Kamarivier, die grootste tak van die Wolga, en het ’n totale lengte van meer as 90&nbsp;000&nbsp;km.

## Demografie
Volgens die Russiese sensus van 2010 en nog minder as die 3&nbsp;099&nbsp;994 volgens die Sowjetsensus van 1989.

Volgens die 2010-sensus was 87,1% van die bevolking Russe, 3,2% Komi-Permjaks, 4,6% Tatare en 1,3% Basjkiriërs. Van die ander groepe (almal minder as 1%) was Oekraïners, Oedmoerte, Belarusse en Duitsers. Altesaam 119&nbsp;538 mense het nie hulle etnisiteit verklaar nie. Daar word geraam die verspreiding van dié groep is dieselfde as vir die groep wat wel hulle etnisiteit verklaar het.

Daar is sowat 40&nbsp;740 Basjkiriërs in die krai. Tatare woon feitlik oral in die streek. Omdat daar vir ’n lang tyd aktiewe kontak tussen die twee groepe was, is dit in sommige gebiede moeilik om hulle te onderskei.

### Godsdiens
Volgens ’n opname in 2012 behoort 43% van die krai se bevolking tot die Russies-Ortodokse Kerk, 5% is Christene maar behoort nie tot ’n spesifieke denominasie nie, 4% is Moslems, 2% beoefen ’n volksgodsdiens, 1% is Ougelowiges en die res het nie ’n geloof aangedui nie. 

Sowat 24% van die bevolking het gesê hulle is spiritueel, maar nie godsdienstig nie, en 14% is óf ateïsties óf ongelowig.

### Stede en dorpe
## Verwysings 
## Skakels
Lys van landname in verskeie tale (D-I)

Die meeste **lande van die wêreld** het **verskillende name** in verskeie tale. Party lande het ook naamsveranderinge weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die  "oorspronklike", "amptelike", "werklike", of "juiste" benaming vir enige land nie. 

Lande word alfabeties deur hul **tans bekendste naam in Afrikaans** gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord.

Die name moet as volg neergepen word: tale wat die Latynse alfabet gebruik, moet as "**Naam** (taal)" geskryf word, byvoorbeeld, "**Afeganistão** (Portugees)", en volgens die Afrikaanse alfabetiese volgorde gelys word. Tale wat ander skrifstelsels gebruik, moet as "**Verlatynsing** - oorspronklike skrif (taal)" uitgedruk word, byvoorbeeld "**Argentine** - אַרגענטינע (Jiddisj)", en ook volgens die Latynse skryfstelsel in alfabetiese volgorde verskyn.

Vanweë die grootte word hierdie artikel in vier dele verdeel:
*Lys van landname in verskeie tale (A-C)
***Lys van landname in verskeie tale (D-I)**
*Lys van landname in verskeie tale (J-P)
*Lys van landname in verskeie tale (R-Z)

__NOTOC__
**Inhoudsopgawe:** D &mdash; E &mdash; F &mdash; G &mdash; H &mdash; I

## D 
## E 
## F 
## G 
## H 
## I
## Eksterne skakels 
*Slovene Governmental Commission for the Standardisation of Geographical Names - in die eerste kolom word die name gelys, soos voorgestel deur die kommissie, in die tweede kolom is die kort amptelike name gelys en in die derde kolom word die lang amptelike name gelys. Geraadpleeg op 7 Oktober 2005.
Lancashire

**Lancashire** (uitgespreek /ˈlæŋkəʃər/, soms ook /ˈlæŋkəʃɪər/) is 'n nie-metropolitaanse graafskap in die noordweste van Engeland. Die seremoniële graafskap het 'n bevolking van 1&nbsp;490&nbsp;500 wat van Lancashire die agtste grootste graafskap volgens bevolkingstal maak.

duimnael|links|Sononder oor Blackpool-strand
Lancashire is een van Engeland se historiese graafskappe en genoem na die stad Lancaster. Soms word na die graafskap ook as *County of Lancaster* (Graafskap Lancaster) verwys. Die graafskapsraad van Lancashire het sy setel tans egter in Preston. Daarnaas word ook *Royal Mail* (die Koninklike Posdiens) se afkorting *Lancs* gebruik om na die graafskap te verwys. Die graafskap se bewoners word in Engels *Lancastrians* genoem.

Die geskiedenis van Lancashire strek terug tot sy stigting in die 12de eeu. In die *Domesday Book* van 1086 word sommige dele van die huidige graafskap by Yorkshire gereken. Die land wat *Inter Ripam et Mersam* of "tussen die Ribble- en Mersey-riviere" geleë was, het vir belastingdoeleindes deel uitgemaak van Cheshire. Toe die aanvanklike grense van die nuwe graafskap afgebaken was, het dit aan Cumberland, Westmorland, Yorkshire en Cheshire gegrens.

Lancashire het gedurende die nywerheidsomwenteling tot een van Engeland se vernaamste nywerheids- en handelsentrums ontwikkel. Enkele honderd tekstielmeule en myne is in die graafskap gevestig. In die 1830's is sowat 85 persent van alle katoen, wat wêreldwyd vervaardig is, in Lancashire verwerk. Preston, Accrington, Blackburn, Bolton, Rochdale, Oldham, Chorley, Darwen, Nelson, Colne, Burnley en Wigan was in dié tyd belangrike sentrums van die katoenbedryf, terwyl Blackpool 'n gewilde toeristesentrum vir die werkersgesinne van Lancashire geword het.

As deel van administratiewe hervorming is Lancashire se grense in 1974 ingrypend verander nadat Liverpool en Manchester met hul onmiddellike omgewings deel van die metropolitaanse graafskappe Merseyside en Groter Manchester geword het, terwyl gebiede in die noordelike Lake District, waaronder die Furness-skiereiland en Cartmel, by Cumbria ingesluit is. Die huidige graafskap grens aan Cumbria, Groter Manchester, Merseyside en Noord- en Wes-Yorkshire. Die Hertogdom van Lancaster (*Duchy of Lancaster*) oefen die regte van die Kroon in die gebied uit wat as *County Palatine of Lancaster* bekend staan en die graafskappe Lancaster, Groter Manchester en Merseyside insluit.

## Verwysings 
## Eksterne skakels 
*  Amptelike webwerf
Merseyside

**Merseyside** (uitgespreek /ˈmɜrzisaɪd/) is 'n metropolitaanse graafskap in die noorde van Engeland, in die Verenigde Koninkryk. Die graafskap grens aan Lancashire, Groter Manchester en Cheshire. 

Merseyside het 'n geskatte bevolking van 1&nbsp;423&nbsp;065 in 2019 gehad en is dus die 9de grootste graafskap in die land.

[duimnael|links|260px|Die hawe van [Liverpool se dokke, by Seaforth, Merseyside]]

## Eksterne skakels
Jonas Lie

**Jonas Lauritz Idemil Lie** (*6 November 1833 in Modum; † 5 Julie 1908 in Stavern) is een van die beduidendste skrywers en dramatici van die sogenaamde Goue Tydperk van die Noorse literatuur in die 19de eeu. Saam met Bjørnstjerne Bjørnson, Alexander Kielland en Henrik Ibsen staan hy as een van die "Vier Groot Skrywers" van Noorweë bekend wat 'n beduidende rol in die literêre realisme gespeel het.

## Lewe 
Lie het as die seun van 'n beampte in Tromsø grootgeword en van 1851 tot 1858 'n akademiese opleiding aan die Fakulteit Regsgeleerdheid van die Koninklike Frederik-universiteit te Kristiania (tans Oslo) gevolg. Ná die voltooiing van sy studies het hy tussen 1859 en 1869 as advokaat in Kongsvinger gepraktiseer.

In 1866 het hy met sy digbundel *Digte* bekendheid verwerf. Vervolgens het hy sy beroep opgegee om as joernalis te werk. Die novella *Den Fremsynte*, wat in 1870 verskyn het, het hom finansieel onafhanklik gemaak. Gedurende 'n reis na die Poolgebied, wat hy in 1871 onderneem het, het hy 'n reeks volksverhale, *Fortællinger og Skildringer fra Norge*, geskryf. Met die roman *Tremasteren Fremtiden* het Lie een jaar later ook internasionale sukses behaal.

In 1871 het Lie hom in Italië gevestig waar hy tot 1874 gebly het. Die reise, wat hy in dié land onderneem het, is deur die Noorse regering geborg. In 1873 het sy verhaal *Fanfulla* ontstaan.

Ná sy terugkeer na Noorweë het die Noorse parlement, die Storting, 'n eresalaris aan Lie toegeken. Die verhaal *Antonio Banniera* en die gedig *Faustina Strozzi*, wat albei in 1875 ontstaan het, was nog sterk deur sy verblyf in Italië beïnvloed.

Vanaf die laat 1870's het Lie eers in Noord-Duitsland en daarna in Beiere gebly. Hier het hy die somers meestal in Berchtesgaden deurgebring, die winters in Parys. Nadat hy reeds in 1882 vir 'n kort tyd na Noorweë teruggekeer het, het Lie hom in 1893 vir goed in Holskogen naby Kristiansund gevestig.

## Literêre werk 
Lie het sy eerste literêre sukses met sy lewendige beskrywings van natuur en mense in Noord-Noorweë behaal. Dit was veral sy vriend Bjørnstjerne Bjørnson wat hom aangemoedig het om 'n literêre loopbaan te volg en sy werk steeds bevorder het. Lie se latere werke, wat deur 'n duidelik impressionistiese verhaaltegniek en mistiese tendense gekenmerk word, het aan sosiale konfikte 'n demoniese karakter gegee. Daarenteen het sy sprokies onder die invloed van die Nuwe Romantiek gekom.

Skrywers soos die Duitse Nobelpryswenner Thomas Mann en die Deense impressionis Herman Bang het Lie later as een van hul beduidendste literêre invloede genoem.
Mordowië

Die **Republiek van Mordowië** (Russies: Респу́блика Мордо́вия, *Respoeblika Mordowija*; Moksja/Erzia: Мордовия Республикась) is ’n republiek (’n deelgebied) van Rusland.

## Geografie 
Die republiek is geleë in die oostelike deel van die Oos-Europese Vlakte van die Russiese Federasie. Die westelike deel lê op die Oka-Don-vlakte en die oostelike en sentrale deel op die Wolga-hoogland.

Die gebied is 26&nbsp;200&nbsp;km² groot en grens aan Nizjni Nowgorod-oblast, Tsjoewasjië, Oeljanofsk-oblast, Penza-oblast en Rjazan-oblast. Daar is sowat 114 riviere en 500 mere in Mordowië. Die belangrikste riviere sluit in die Alatir, Issa en Moksja.

## Demografie 
Volgens die 2002-sensus maak Russe 60,8% van die bevolking uit en etniese Mordwiniërs 31,9%. Die Mordwiniërs is ’n Finse groep wat twee verwante tale, Moksja en Erzia, praat. Ander groepe sluit in Tartare, Oekraïners en talle kleiner groepe.

## Geskiedenis 
duimnael|links|'n Kaart van Mordowië en sy bure.
Die vroegste tekens van menslike lewe in die gebied is uit die Neolitiese Tydperk. Fins-Oegriese Mordwiniërs word genoem in bronne uit die 6de eeu. Later het hulle onder die invloed van Wolga-Bulgarye en Kiëf-Roes gekom.

In die 13de eeu het die Mongole groot dele van Oos-Europa ingeneem en die khanaat van die Goue Horde in 1241 gestig wat Mordowië ingesluit het. Die Goue Horde het in 1430's verbrokkel en sommige Mordwiniërs het burgers van die Khanaat van Kazan geword, terwyl ander by Moskowië geïntegreer is.

Toe Iwan die Verskriklike die Khanaat van Kazan in 1552 verower, het die gebied deel van Rusland geword. Baie Mordwiniërs het gerussifiseer, maar die Mordwiniese kultuur het in landelike gebiede behoue gebly. In die 1700's het hulle die Latynse alfabet gebruik, maar sedert die middel 1800's word die Cyrilliese alfabet gebruik.

Ná die Russiese Rewolusie van 1917 het Mordowië deel van die Sowjetunie geword en in 1925 is outonome distrikte en dorpsrade in die gebied gestig. Die outonome distrik van die Mordwiniërs is in 1928 gestig. In 1930 het dit die hoër status van outonome gebied gekry en op 20 Desember 1934 is die Outonome Sosialistiese Sowjetrepubliek van Mordowië gestig.

Ná die verbrokkeling van die Sowjetunie in 1991 het die Morwiniërs hulself verklaar tot die Republiek van Mordowië en deel van die Russiese Federasie gebly. Dit bestaan in sy huidige vorm sedert 25 Januarie 1994.

## Sien ook 
* Syreś Boläeń

## Verwysings 
## Notas 
* *Hierdie artikel is merendeels vertaal vanaf die Engelse Wikipedia-artikel :en:Mordovia*
Karatsjai-Tsjerkessië

duimnael|260px

Die **Republiek van Karatsjai-Tsjerkessië** (Russies: Карача́ево-Черке́сская респу́блика, *Karatsjaewo-Tsjerkesskaja Respoeblika*; Karatsjai-Balkaries: Къарачай-Черкес Республика; Kabardies: Къэрэшей-Шэрджэс Республикэ) is ’n republiek (’n deelgebied) van Rusland.

## Geografie 
[duimnael|200px|links|Die bergagtige landskap van die dorp [Archiz.]]

Die republiek is 14&nbsp;100&nbsp;km² groot en grens aan Krasnodar-krai, Kabardino-Balkarië, Stawropol-krai en Georgië. Daar is sowat 130 mere. Van die belangrikste riviere is die Aksaoet, Bolsjaja Laba, Koeban en Koema. Sowat 80% van die landskap is bergagtig. Die hoogste punt is Berg Elbroes, wat 5&nbsp;642&nbsp;m hoog is.

Van Karatsjai-Tsjerkessië se belangrikste natuurlike hulpbronne sluit in goud, steenkool en klei.

## Geskiedenis 
Die Karatsjai-Tsjerkessiese Outonome Oblast is op 12 Januarie 1922 gestig. In 1926 is dit opgedeel in die Karatsjai- Outonome Oblast en die Tsjerkessiese Nasionale Distrik. Laasgenoemde se status is in 1928 verhoog tot dié van outonome oblast. In 1943 is die Karatsjai- Outonome Oblast afgeskaf en sy mense na Kazachstan en Oezbekistan verban nadat hulle beskuldig is van samewerking met die Nazi's. Die grootste deel van die streek is verdeel tussen Stawropol-krai en Georgië.

Die oorblywende deel, wat deur Tsjerkessiërs bewoon is, was bekend as die Tsjerkessiese Outonome Oblast tot op 9 Januarie 1957, toe dit weer die Karatsjai-Tsjerkessiese Outonome Oblast met sy vorige grense geword het ná die rehabilitasie van die Karatsjai. Op 3 Julie 1991 is die outonome oblast verhef tot die Outonome Sosialistiese Sowjet-republiek van Karatsjai-Tsjerkessië. Met die verbrokkeling van die Sowjetunie in Desember 1992 is die woorde "Outonome Sosialistiese Sowjet-" uit die naam gelaat.

## Demografie 
Volgens die 2002-sensus is die grootste bevolkingsgroep die Karatsjais (38,5%), gevolg deur die Russe (33,6%) en die Tsjerkessiërs (11,3%).

## Wetenskap 
Die republiek is bekend as die tuiste van, toe dit gebou is, die grootste teleskoop ter wêreld, ’n baie groot radioteleskoop (600 meter in deursnee), en die Spesiale Astrofisiese Sterrewag van die Russiese Akademie vir Wetenskap. Albei is geleë aan die oewers van die Zelentsjoek-rivier, tussen die dorpe Zelentsjoekskaja en Archiz.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Karachay-Cherkessia*
Tequixquiac

**Tequixquiac** is 'n munisipaliteit in die Meksikaanse deelstaat México geleë net noordoos van dié land se hoofstad Meksikostad. Die dorp is geleë op 'n noordelike pas wat uit die vallei van Meksiko lei en lê sowat 280&nbsp;km noordoos van die hoofstad van Toluca. Hierdie naam is afkomstig uit Nahuatl en beteken "plek van soutwater".

## Eksterne skakels
Francesco Totti

**Francesco Totti** (gebore 27 September 1976 in Rome) is 'n Italiaanse sokkerspeler. Hy het as aanvallende middelvelder vir die klub AS Roma gespeel. Hy het ook vir die Italiaanse nasionale sokkerspan uitgedraf en het sy span in 2006 gehelp om die wereldbeker te verower.

## Internasionale loopbaan 
Vir die Italiaanse Nasionale Sokkerspan:

## Verwysings
Dagestan

duimnael|260px|regs

Die **Republiek van Dagestan** (Russies: Респу́блика Дагеста́н, *Respoeblika Dagestan*) is ’n republiek (’n deelgebied) van Rusland. Dit is die grootste republiek in die Noord-Kaukasus wat grootte en bevolking betref.

Die woord "Dagestan" beteken "land van berge". Dit word in die Arabiese alfabet geskryf as **داغستان**.

## Geografie 
duimnael|200px|links|’n Paartjie in tradisionele klere. Sergei Prokoedin-Gorski, omstreeks 1907 tot 1915.
duimnael|200px|links|Bote vaar op die Soelakrivier in die Soelakcanyon. Dit is die diepste canyon in Europa.
Dagestan is in die Noord-Kaukasiese berge geleë. Dit is die mees suidelike gebied van Rusland. Dit is 50&nbsp;300&nbsp;km² groot en grens aan Kalmikië, Tsjetsjnië, Stawropol-krai,  Azerbeidjan, Georgië en die Kaspiese See.

Die grootste deel bestaan uit berge en die hoogste punt is Bazardüzü, wat 4&nbsp;466&nbsp;meter hoog is. Daar is sowat 1&nbsp;800 riviere, waarvan die belangrikstes die Soelak, Samoer en Terek is.

## Demografie 
Vanweë die berge wat reis en kommunikasie bemoeilik, is die republiek etnies uiteenlopend. Anders as in die res van Rusland groei die bevolking vinnig. Die volgende volke woon in Dagestan: Avars, Dargins, Koemiks, Lezgins, Nogai, Rutuliërs, Russe, Tabasaranins en ander volke. Daar is ook talle ander groepe. Ondanks die etniese verskeidenheid is sowat 95% van die bevolking Moslems.

Die taal wat die meeste gepraat word, is Russies, maar meer as 30 plaaslike tale word ook gepraat.

## Ekonomie 
Die volgende sektore word onderskei:
* 24% nywerheid
* 35% landbou
* 26% konstruksie
* 9% handel en dienste
* 5% vervoer en telekommunikasie
* 1% ander

Van die belangrikste produkte wat vervaardig word, is kos, krag, olie, masjiene, chemiese stowwe en instrumente. Vis, wyn, brandewyn en vrugte is van die belangrikste landbouprodukte.

## Verwysings 
* 15px Hierdie artikel is vertaal uit die Engelse Wikipedia
Chakassië

Die **Republiek van Chakassië** (Russies: Респу́блика Хака́сия, *Respoeblika Chakasija*; Chakas: Хакасия Республиказы) is ’n republiek (’n deelgebied) van Rusland geleë in Suidsentraal-Siberië. Die hoofstad en grootste stad is Abakan (bevolking: 160&nbsp;000).

## Demografie 
duimnael|210px|links|'n Kaart van Chakassië en sy bure.
Die republiek het ’n bevolking van 538&nbsp;200 (2006-raming). Volgens die 2002-sensus maak Russe 80,3% van die bevolking uit, gevolg deur Chakas (12%). Ander etniese groepe sluit in Oekraïners, Duitsers, Tartare en talle klein groepe.

## Geskiedenis 
Van die 6de eeu af was Chakassië die kern van die Kirgisiese staat. In die 13de eeu, ná die nederlaag teen die Mongole, het die meeste Kirgisiërs suidweswaarts gemigreer na hul hedendaagse gebied in Sentraal-Asië (Kirgisië). Moderne Chakassiërs beskou hulself as nakomelinge van die Kirgisiërs wat in Siberië agtergebly het.

Chakassië is in 1707 by Rusland ingelyf. In 1727 is dit bevestig in ’n verdrag tussen Rusland en China. Goelag-kampe is in 1707 en 1718 in die republiek gevestig. Baie gevangenes het ná hul vrylating in die streek agtergebly.

Outonomie is in 1930 tydens die Sowjet-bewind toegeken. In die 1920's en 1930's het die Sowjet-owerheid sowat ’n kwartmiljoen Russe in die gebied hervestig en teen 1959 het etniese Chakassiërs maar sowat ’n tiende van die bevolking uitgemaak. Chakassië het in 1991 volle republiek-status verwerf.

## Ekonomie 
Die belangrikste nywerhede in die republiek is steenkoolmynbou en hout.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Khakassia*
* Beyaz Arif Akbas, ''Khakassia: The Lost Land", Portland State Center for Turkish Studies, 2007.
Eckernförder SV

** Eckernförder SV  ** is 'n sokkerklub uit Eckernförde in die deelstaat Sleeswyk-Holstein in Duitsland. Die klub is tans 'n suiwer sokkerklub, maar dit het voorheen verskeie ander afdelings gehad wat deur die jare vir verskillende redes ontbind het waarvan die laaste die tafeltennisafdeling in 2007.

Die klub is op 2 Mei 1923 gestig as opvolger vir die sokkerklub *Harmonia Eckernförde* (gestig in 1919) en die sokkerafdeling van *Eckernförder Männer-Turn-Vereins*, wat terselfdertyd ontbind het.

Die klub het sy beste jare tydens en net na die Tweede Wêreldoorlog gehad, aangesien daar 'n groot Duitse torpedolaboratorium in Eckernförde opgerig is wat 'n toestroming van potensiële spelers tot gevolg gehad het. Teen die einde van die oorlog was daar 'n toestroming van vlugtelinge uit Oos-Pruise na Eckernförde en is die klub versterk met minstens vier spelers wat vroeër vir die Oos-Pruisiese kampioen VfB Königsberg uitgedraf het.
Die klub het in 1948 onsuksesvol aan die uitspeelwedstryde om promosie na die Oberliga Noord op die hoogste vlak deelgeneem. Hierna het die klub geleidelik 'n laer profiel begin handhaaf.

## Onlangse ligaposisionering 
## Eksterne skakels 
*Amptelike klubwerf
Cheshire

**Cheshire** (uitgespreek  /ˈtʃɛʃɚ/) is 'n graafskap in die noorde van Engeland, in die Verenigde Koninkryk. Die graafskap grens aan Merseyside, Groter Manchester, Derbyshire, Staffordshire, Shropshire en grens aan Flintshire en Wrexham in Wallis. Cheshire het 'n bevolking van 1&nbsp;028&nbsp;600 in 2011 gehad en is dus die 19de grootste graafskap in die land.

## Eksterne skakels
FC Eintracht Northeim

**  FC Eintracht Northeim  ** is 'n sokkerklub uit Northeim in die deelstaat Neder-Sakse in Duitsland.

Die klub is op 1 April 1992 gestig as 'n samesmelting tussen *SuS Northeim* (gestig in 1907), *VfB Northeim* (ook gestig in 1907) en *Sultmershagener FC*. Van die voorgangerklubs het *SuS Northeim* die grootste prestasie behaal toe dit die eerste rondte van die DFB-Pokal in 1964 gehaal het. Die span is eers na ekstra tyd met 1-0 deur Meidericher SV uitgeskakel.

Die nuwe klub se beste prestasie was om 2de te eindig in die *Verbandsliga Neder-Sakse Oos* in 2008.

## Onlangse ligaposisionering 
## Eksterne skakels 
* Amptelike klubwerf
Sayabec

**Sayabec** (IFA : /se.bɛk/) is 'n dorp in die Franstalige provinsie Quebec (Kanada) met sowat 2&nbsp;000 inwoners in 2011.
Amqui

**Amqui** is 'n dorp in die Franstalige provinsie Quebec (Kanada) met 'n bevolking van 6&nbsp;322 in 2011.
Lys van landname in verskeie tale (R-Z)

Die meeste **lande van die wêreld** het **verskillende name** in verskeie tale. Party lande het ook naamsveranderinge weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die  "oorspronklike", "amptelike", "werklike", of "juiste" benaming vir enige land nie. 

Lande word alfabeties deur hul **tans bekendste naam in Afrikaans** gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord.

Die name moet as volg neergepen word: tale wat die Latynse alfabet gebruik, moet as "**Naam** (taal)" geskryf word, byvoorbeeld, "**Afeganistão** (Portugees)", en volgens die Afrikaanse alfabetiese volgorde gelys word. Tale wat ander skrifstelsels gebruik, moet as "**Verlatynsing** - oorspronklike skrif (taal)" uitgedruk word, byvoorbeeld "**Argentine** - אַרגענטינע (Jiddisj)", en ook volgens die Latynse skryfstelsel in alfabetiese volgorde verskyn.

Vanweë die grootte word hierdie artikel in vier dele verdeel:
*Lys van landname in verskeie tale (A-C)
*Lys van landname in verskeie tale (D-I)
*Lys van landname in verskeie tale (J-P)
***Lys van landname in verskeie tale (R-Z)**

__NOTOC__
**Inhoudsopgawe:** R &mdash; S &mdash; T &mdash; U &mdash; V &mdash; W &mdash; Y &mdash; Z

## R 
## S 
## T 
## U 
## V 
## W 
## Y 
## Z 
## Eksterne skakels 
*Slovene Governmental Commission for the Standardisation of Geographical Names - in die eerste kolom word die name gelys, soos voorgestel deur die kommissie, in die tweede kolom is die kort amptelike name gelys en in die derde kolom word die lang amptelike name gelys. Geraadpleeg op 7 Oktober 2005.
* Landname in 15 tale - Deens word op hierdie bladsy gebruik
SV Curslack-Neuengamme

** SV Curslack-Neuengamme  ** is 'n sportklub uit die stadstaat Hamburg in Duitsland. Behalwe sokker het die klub ook onder meer afdelings vir capoeira, joga, qigong, ju-jutsu, pilates, tennis, tafeltennis, gimnastiek en pluimbal. *Curslack* en *Neuengamme* is twee aangrensende stadsdele van Hamburg.

Die klub is op 12 Oktober 1919 gestig in die restaurant *Gasthof von Ernst Wulff*. Die klub se sokkerafdeling het na die Tweede Wêreldoorlog kortstondig met *SV Altengamme* se sokkerafdeling saamgesmelt, maar teen 1947 is die samesmelting weer ontbind. In 1988 het die sokkerafdeling weer met die sokkerafdeling van *TSV Kirchwerder* saamgesmelt onder die naam *FSG Vierlande*, maar in 1991 is die samesmelting ongedaan gemaak en het die sokkerspanne weer met die moederklubs verenig.

Die klub speel sedert sy stigting in die laer stadsligas van Hamburg, maar toon die afgelope jare 'n opwaartse kurwe en het in 2006 na die verbandsliga op die vyfde vlak van die Duitse sokkerstruktuur gepromoveer.

## Onlangse ligaposisionering 
## Eksterne skakels 
*Amptelike klubwerf
Toutologie (stylfiguur)

'n **Toutologie** (afkomstig van die Griekse woord *ταυτολογία*, d.w.s. tauto logos, wat *dieselfde woord* beteken) of **stapelvorm** is die benadrukking van 'n woord met 'n ander woord waarvan die betekenis so goed as dieselfde is. Anders gestel is dit die opeenstapeling van woorde met dieselfde betekenis, wat gevolglik oorbodige herhaling behels.

Toutologie kom meer dikwels voor as 'n taalfout as 'n stylfiguur, maar in eersgenoemde geval is daar sprake van versteende gebruik. Baie vaste uitdrukkings is dan ook toutologieë. Ook kan 'n toutologie soms meewerk om 'n gevoel te versterk. Dit word nie as foutief beskou wanneer dit só aangewend word nie. 

By 'n pleonasme is die twee woorde nie sinonieme nie, maar word die betekenis van die een woord by die ander ingesluit, byvoorbeeld met "dood verdrink".

## Korrekte toutologie 
Min of meer versteende (korrekte) toutologieë is onder meer:
* graftombe
* brokstuk
* gratis en vir niks
* een en dieselfde
* leuens en bedrog
* lis en bedrog
* geheel en al
* vas en seker
* gewis en waaragtig
* nooit of te nimmer
* vir ewig en altyd
* oor en uit
* uitklaar

## Foutiewe toutologie 
Voorbeelde van (steeds) onversteende uitdrukkings, en daarom aanduibaar as foutief, sou die volgende insluit:
* kabeltou
* netjies en versorg
* alreeds
* nooit niks 
* vuil en smerig
* bly en verheug
* vrolik en bly
* identies dieselfde
* eensaam en alleen
* maar en egter (Byvoorbeeld: "... maar ons merk egter niks op nie.")
* want en immers (Byvoorbeeld: "Ek neem 'n drankie, want ek is immers dors.")

## Verwysings